
Par Ļubļanas–Hāgas Konvenciju par starptautisko sadarbību genocīda noziegumu, noziegumu pret cilvēci, kara noziegumu un citu starptautisko noziegumu izmeklēšanā un kriminālvajāšanā
1. pants. 
· Ļubļanas–Hāgas Konvencija par starptautisko sadarbību genocīda noziegumu, noziegumu pret cilvēci, kara noziegumu un citu starptautisko noziegumu izmeklēšanā un kriminālvajāšanā (turpmāk – Konvencija) ar šo likumu tiek pieņemta un apstiprināta.
2. pants. 
· Saskaņā ar Konvencijas 2. panta otro daļu Latvijas Republika piemēros Konvenciju attiecībā uz Konvencijas A, B, C, D, E, F un H pielikumā iekļautajiem noziedzīgajiem nodarījumiem.
3. pants. 
· Saskaņā ar Konvencijas 9. pantu noteikt, ka jēdziens "pilsonis" Konvencijas izpratnē attiecas uz Latvijas Republikas pilsoņiem un nepilsoņiem, kas ir likuma "Par to bijušās PSRS pilsoņu statusu, kuriem nav Latvijas vai citas valsts pilsonības" subjekti.
4. pants. 
· Saskaņā ar Konvencijas 20. pantu par centrālajām institūcijām tiek noteiktas Tieslietu ministrija un Ģenerālprokuratūra.
5. pants. 
· Saskaņā ar Konvencijas 22. pantu noteikt, ka Latvijas Republikai adresētie lūgumi nosūtāmi latviešu valodā.
6. pants. 
· Konvencija stājas spēkā tās 90. pantā noteiktajā laikā un kārtībā, un Ārlietu ministrija par to paziņo oficiālajā izdevumā "Latvijas Vēstnesis". Līdz ar likumu izsludināma Konvencija angļu valodā un publicējams tās tulkojums latviešu valodā.

